title: Provedbena uredba Komisije (EU) 2018/1866 оd 28. studenoga 2018. o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije (Tekst značajan za EGP.)

text:
                  29.11.2018

                  HR

                  Službeni list Europske unije

                  L 304/10

         PROVEDBENA UREDBA KOMISIJE (EU) 2018/1866
         оd 28. studenoga 2018.
         o izmjeni Uredbe (EZ) br. 474/2006 u pogledu popisa zračnih prijevoznika za koje vrijedi zabrana letenja u Uniji ili za koje vrijede ograničenja letenja unutar Unije
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2111/2005 Europskog parlamenta i Vijeća od 14. prosinca 2005. o uspostavi liste Zajednice koja sadrži zračne prijevoznike na koje se primjenjuje zabrana letenja unutar Zajednice, o informiranju putnika u zračnom prometu o identitetu zračnog prijevoznika koji obavlja let i stavljanju izvan snage članka 9. Direktive 2004/36/EZ (1), a posebno njezin članak 4. stavak 2.,
         budući da:

                     (1)

                     Uredbom Komisije (EZ) br. 474/2006 (2) utvrđen je popis zračnih prijevoznika na koje se primjenjuje zabrana letenja unutar Unije.

                     (2)

                     U skladu s člankom 4. stavkom 3. Uredbe (EZ) br. 2111/2005 (3) određene države članice i Agencija Europske unije za sigurnost zračnog prometa („EASA”) dostavile su Komisiji informacije koje su relevantne za ažuriranje tog popisa. Treće zemlje i međunarodne organizacije isto su tako dostavile relevantne informacije. Popis bi trebalo ažurirati na temelju tih informacija.

                     (3)

                     Komisija je izravno ili preko tijela nadležnih za njihov regulatorni nadzor obavijestila sve predmetne zračne prijevoznike o bitnim činjenicama i razmatranjima koji čine osnovu za donošenje odluke da se za njih uvede zabrana letenja u Uniji ili izmijene uvjeti zabrane letenja koja je uvedena za zračnog prijevoznika s popisa iz priloga A i B Uredbi (EZ) br. 474/2006.

                     (4)

                     Komisija je zračnim prijevoznicima na koje se to odnosi dala mogućnost uvida u dokumente koje su dostavile države članice, kao i mogućnost da podnesu pisane primjedbe i daju usmeni podnesak Komisiji i Odboru osnovanom Uredbom (EZ) br. 2111/2005 („Odbor za sigurnost zračnog prometa”).

                     (5)

                     Komisija je u okviru Uredbe (EZ) br. 2111/2005 i Uredbe Komisije (EZ) br. 473/2006 (4) obavijestila Odbor za sigurnost zračnog prometa o zajedničkim savjetovanjima koja su u tijeku s nadležnim tijelima i zračnim prijevoznicima iz Angole, Bjelarusa, Benina, Gambije, Indonezije, Mauritanije, Meksika, Moldove, Nepala, Rusije, Tajlanda, Venezuele i Zambije. Komisija je obavijestila Odbor za sigurnost zračnog prometa i o stanju sigurnosti zračnog prometa u Afganistanu, Gabonu, Kazahstanu, Libiji i Mozambiku.

                     (6)

                     EASA je obavijestila Komisiju i Odbor za sigurnost zračnog prometa i o rezultatima analize inspekcijskih pregleda na stajanci obavljenih na temelju programa ocjenjivanja sigurnosti stranih zrakoplova („program SAFA”) u skladu s Uredbom Komisije (EU) br. 965/2012 (5).

                     (7)

                     Osim toga, EASA je obavijestila Komisiju i Odbor za sigurnost zračnog prometa o projektima tehničke pomoći koji se provode u trećim zemljama obuhvaćenima zabranom letenja u skladu s Uredbom Komisije (EZ) br. 474/2006. EASA je dostavila informacije o planovima i zahtjevima za dodatnu tehničku pomoć i suradnju radi poboljšanja administrativnih i tehničkih mogućnosti tijela nadležnih za civilno zrakoplovstvo u trećim zemljama u cilju uklanjanja neusklađenosti s primjenjivim međunarodnim standardima sigurnosti u području civilnog zrakoplovstva. Države članice pozvane su da u koordinaciji s Komisijom i EASA-om na bilateralnoj osnovi odgovore na te zahtjeve. Komisija je u tom pogledu ponovno naglasila korist od dostavljanja informacija međunarodnoj zrakoplovnoj zajednici – posebno putem baze podataka mreže za pružanje pomoći u pitanjima sigurnosti kojom upravlja Međunarodna organizacija civilnog zrakoplovstva (ICAO) – o tehničkoj pomoći trećim zemljama koju pružaju Unija i države članice radi poboljšanja sigurnosti zračnog prometa u cijelom svijetu.

                     (8)

                     Eurocontrol je Komisiji i Odboru za sigurnost zračnog prometa dostavio ažurirane podatke o statusu funkcije za uzbunjivanje programa SAFA i prijevoznika iz treće zemlje, kao i najnovije statističke podatke koji se odnose na poruke upozorenja o zračnim prijevoznicima na koje se primjenjuje zabrana.

            Zračni prijevoznici iz Unije

                     (9)

                     Nakon EASA-ine analize informacija dobivenih inspekcijskim pregledima na stajanci zrakoplova zračnih prijevoznika iz Unije i inspekcijskim pregledima obavljenima radi provjere usklađenosti sa standardima koje je provela EASA, kao i posebnim inspekcijskim pregledima i nadzorima koje su provela nacionalna tijela nadležna za zrakoplovstvo, nekoliko država članica poduzelo je određene provedbene mjere te o njima obavijestilo Komisiju i Odbor za sigurnost zračnog prometa. Bugarska i Malta obavijestile su Komisiju i Odbor za sigurnost zračnog prometa o mjerama koje su poduzele u vezi sa zračnim prijevoznicima certificiranima u Bugarskoj i Malti.

                     (10)

                     Države članice ponovno su potvrdile da su spremne poduzeti potrebne mjere ako se na temelju bilo koje relevantne sigurnosne informacije utvrdi da postoje neposredni sigurnosni rizici zbog nepoštovanja relevantnih standarda sigurnosti za koje su odgovorni zračni prijevoznici iz Unije.

            Zračni prijevoznici iz Angole

                     (11)

                     Komisija je dopisom od 30. travnja 2018. zatražila od nadležnog tijela Angole Instituto Nacional da Aviação Civil („INAVIC”) da dostavi popis dokumenata i mjera koje će se poduzeti.

                     (12)

                     INAVIC je pravodobno dostavio svu traženu dokumentaciju. EASA je analizirala dostavljenu dokumentaciju i zaključila da je jasno predstavljena i dobro strukturirana. Nadalje, primjerci svjedodžbi zračnih prijevoznika („AOC”) i operativne specifikacije koje je dostavio INAVIC u skladu su s formatom ICAO-a. INAVIC je iznio dobar pregled daljnjih mjera na temelju nalaza prikupljenih tijekom nadzora sigurnosti zračnih prijevoznika iz Angole u području letačkih operacija („OPS”) i plovidbenosti („AIR”).

                     (13)

                     Postupci i propisi INAVIC-a ažurirani su od 2015., većinom u području letačkih operacija, plovidbenosti i zrakoplovne medicine. Nadalje, u skladu s relevantnim međunarodnim standardima sigurnosti INAVIC aktivno dostavlja ICAO-u sve izmjene svojeg plana korektivnih mjera („CAP”).

                     (14)

                     Kako bi imala podrobniji i utemeljeniji uvid u aktivnosti nadzora u Angoli, Komisija je od INAVIC-a zatražila izvješća o inspekcijskim pregledima ili nadzorima za produljenje svjedodžbi zračnih prijevoznika, uključujući detaljan opis nalaza i primijenjenih daljnjih mjera za zračne prijevoznike Sonair, Air Jet i Heli-Malongo.

                     (15)

                     Ta su izvješća dostavljena EASA-i koja je zaključila da su podaci u njima relevantni i vrlo kvalitetni. U izvješćima je navedeno da su dotični zračni prijevoznici proveli odgovarajuće korektivne mjere na temelju nalaza INAVIC-a.

                     (16)

                     INAVIC je obavijestio Komisiju da je certificirao dva nova zračna prijevoznika – Bestflya Aircraft Management i SJL. INAVIC je obavijestio Komisiju i da sedam zračnih prijevoznika, konkretno Air Nave, Air26, Angola Air Services, Diexim, Fly540, Gira Globo i Mavewa, više nemaju valjane AOC-e.

                     (17)

                     Na temelju trenutačno dostupnih informacija Komisija zaključuje da je INAVIC ostvario napredak u pogledu provedbe međunarodnih standarda sigurnosti. Međutim, prije nego što se donese odluka u pogledu ukidanja zabrane za zračne prijevoznike iz Angole, taj napredak treba potvrditi Unijinom sigurnosnom ocjenom na terenu i posjetom INAVIC-u i odabranim zračnim prijevoznicima iz Angole.

                     (18)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da bi u ovoj fazi popis zračnih prijevoznika na koje se primjenjuje zabrana letenja unutar Unije trebalo izmijeniti dodavanjem novih zračnih prijevoznika Bestflya Aircraft Management i SJL. Prijevoznike Air Nave, Air26, Angola Air Services, Diexim, Fly540, Gira Globo i Mavewa trebalo bi izbrisati iz Priloga A Uredbi (EZ) br. 474/2006 jer više nemaju valjane AOC-e.

            Zračni prijevoznici iz Bjelarusa

                     (19)

                     Nakon što je EASA tijekom postupka izdavanja odobrenja TCO utvrdila sigurnosne nedostatke, Komisija je 17. rujna 2018. započela savjetovanje s Odjelom za civilno zrakoplovstvo Bjelarusa („AD-BLR”) u skladu s člankom 3. stavkom 2. Uredbe br. 473/2006.

                     (20)

                     Predstavnici Komisije, EASA-e i AD-BLR-a održali su tehnički sastanak 8. studenoga 2018. Na tom je sastanku Komisija naglasila koliko je važno da je AD-BLR pravilno i redovito obavješćuje o svojim aktivnostima nadzora sigurnosti. AD-BLR je naveo korektivne mjere koje su poduzete radi uklanjanja sigurnosnih nedostataka koje je utvrdila EASA tijekom postupka izdavanja odobrenja TCO i tijekom provedbe aktivnosti praćenja. Iako su te informacije već zatražene na početku savjetovanja, AD-BLR nije dostavio dovoljno informacija o planiranju i rezultatima aktivnosti nadzora. S obzirom na poteškoće s kojima su se u postupku izdavanja odobrenja TCO susreli određeni podnositelji zahtjeva certificirani u Bjelarusu, ponajviše zbog sigurnosnih nedostataka, Komisija je ponovno naglasila koliko je važno da AD-BLR pri izvršavanju odgovornosti povezanih sa sigurnošću poštuje relevantne međunarodne standarde sigurnosti.

                     (21)

                     Imajući na umu postojeće sigurnosne nedostatke, u skladu s člankom 7. Uredbe (EZ) br. 2111/2005 Komisija je pozvala AD-BLR na saslušanje, koje se održalo 13. studenoga 2018. Tijekom tog saslušanja AD-BLR je Komisiji i Odboru za sigurnost zračnog prometa pružio općenite informacije o sektoru zrakoplovstva u Bjelarusu, osoblju dostupnom za provedbu aktivnosti nadzora i načinu na koji Bjelarus istražuje nesreće. Odjel za civilno zrakoplovstvo Bjelarusa obavijestio je i o stanju nadzora sigurnosti u Bjelarusu upućivanjem na relevantne kritične elemente prema ICAO-u. Ponovno je pozvao na blisku suradnju s EU-om i obavijestio o početku provedbe nekih uredbi EU-a, posebno onih povezanih s plovidbenošću i operacijama. Uvjeren da se njegove aktivnosti provode uz puno poštovanje međunarodnih standarda sigurnosti, AD-BLR je pozvao EU da provede sigurnosnu ocjenu kako bi se pobliže upoznao sa sustavom nadzora sigurnosti u Bjelarusu.

                     (22)

                     Komisija smatra da nedostatak dokumentiranih informacija i razmjena informacija koja se od početka službenih konzultacija odvija otežano odmažu u ocjenjivanju načina na koji AD-BLR izvršava svoje obveze. Komisija stoga smatra da je prije održavanja sljedećeg sastanka Odbora za sigurnost zračnog prometa potrebno provesti Unijinu sigurnosnu ocjenu na terenu.

                     (23)

                     Nadalje, Komisija smatra da rezultati inspekcijskih pregleda na stajanci koji su, u okviru programa SAFA, provedeni nad zračnim prijevoznikom BELAVIA, jedinim zračnim prijevoznikom certificiranim u Bjelarusu koji obavlja redoviti zračni prijevoz putnika, u ovoj fazi ne upućuju na posebne sigurnosne nedostatke. Kad je riječ o zračnim prijevoznicima koji obavljaju operacije prijevoza tereta, EASA je već poduzela provedbene mjere protiv zračnih prijevoznika JSC Aircompany Grodno i Transaviaexport Airlines.

                     (24)

                     Iako je jasno da će se razni utvrđeni nedostaci morati ukloniti, još nisu takvi da bi se opravdalo uključivanje zračnih prijevoznika iz Bjelarusa u Prilog A Uredbi (EZ) br. 474/2006.

                     (25)

                     Na temelju trenutačno dostupnih informacija, u skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Bjelarusa.

                     (26)

                     Države članice trebale bi i dalje provjeravati poštuje li Bjelarus relevantne međunarodne standarde sigurnosti određivanjem zračnih prijevoznika certificiranih u Bjelarusu kao prioriteta za inspekcijske preglede na stajanci u skladu s Uredbom (EU) br. 965/2012.

                     (27)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Benina

                     (28)

                     Komisija je u svibnju 2017. uklonila sve zračne prijevoznike pod nadzorom Benina iz Priloga A Uredbi (EZ) br. 474/2006 (6).

                     (29)

                     Dopisom od 14. rujna 2018. Komisija je od Agence Nationale de l'Aviation Civile du Bénin („beninski ANAC”) zatražila popis dokumenata koji se odnose na njegovu strukturu, sustav nadzora i aktivnosti, uključujući popis nositelja svjedodžbi zračnog prijevoznika i registriranih zrakoplova te poduzete provedbene mjere.

                     (30)

                     Tražene je informacije beninski ANAC dostavio 15. listopada 2018., među ostalim pojedinosti o svojem unutarnjem ustrojstvu, kvalifikacijama osoblja, politici osposobljavanja, postupku nadzora, sustavu izvješćivanja o događajima te postupku izdavanja i potvrđivanja licencija.

                     (31)

                     U dostavljenoj je dokumentaciji navedeno i da postoje dva zračna prijevoznika koje je certificirao beninski ANAC, a to su Air Taxi Bénin i ASAB.

                     (32)

                     Komisija preporučuje beninskom ANAC-u da redovito izvješćuje o kontinuiranom napretku u provedbi međunarodnih standarda sigurnosti i o svim povezanim novostima, posebno u pogledu certificiranja novih zračnih prijevoznika.

                     (33)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Benina.

            Zračni prijevoznici iz Gambije

                     (34)

                     Zračni prijevoznici iz Gambije nikad nisu bili uvršteni u Prilog A Uredbi (EZ) br. 474/2006. Dopisom od 24. kolovoza 2018. Komisija je od tijela za civilno zrakoplovstvo Gambije („CAAG”) zatražila dokumentaciju koja se odnosi na njegovu strukturu, sustav i aktivnosti nadzora, uključujući popis nositelja svjedodžbi zračnog prijevoznika i registriranih zrakoplova te poduzete provedbene mjere. CAAG je zatražene informacije dostavio 28. rujna 2018.

                     (35)

                     Obavijestio je Komisiju da u to vrijeme u državi nije bilo nositelja svjedodžbe zračnog prijevoznika, a da je u registru zrakoplova bilo 18 zrakoplova. Neki od tih zrakoplova su uskladišteni, a drugi više nisu operativni.

                     (36)

                     CAAG je potvrdio da zračni prijevoznik Sonnig International Private Jets Gambia – SIPJ(G) nema valjanu gambijsku svjedodžbu zračnog prijevoznika od kolovoza 2017.

                     (37)

                     Istodobno je obavijestio i da je nad njime u razdoblju od 16. do 26. srpnja 2018. izvršena terenska provjera nadzora sigurnosti u okviru ICAO-ova Univerzalnog programa nadzora sigurnosti – pristupa stalnog praćenja (USOAP – CMA). CAAG jamči da će Komisiji dostaviti izvješće o nadzoru čim ono bude dostupno. Prema rezultatima nadzora provedenog od 2005. stopa sveukupne djelotvorne provedbe iznosi 78,46 %.

                     (38)

                     Na temelju tih informacija Komisija smatra da trenutačno nema naznaka da CAAG ne bi mogao ispuniti svoje međunarodne obveze u pogledu nadzora sigurnosti.

                     (39)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Gambije.

            Zračni prijevoznici iz Indonezije

                     (40)

                     Svi zračni prijevoznici iz Indonezije uklonjeni su iz Priloga A Uredbi (EZ) br. 474/2006 u lipnju 2018. (7) Radi daljnjeg praćenja nadzora sigurnosti u Indoneziji nastavljene su konzultacije između Komisije i Glavne uprave za civilno zrakoplovstvo Indonezije („indonezijski DGCA”) u skladu s člankom 3. stavkom 2. Uredbe (EZ) br. 473/2006. Komisija prati napredak koji je indonezijski DGCA ostvario na osiguravanju usklađenosti sustava nadzora sigurnosti zračnog prometa u Indoneziji s međunarodnim standardima sigurnosti. U tom je kontekstu indonezijski DGCA u dopisu od 26. rujna 2018. Komisiji dostavio dodatne informacije i ažurirane podatke o aktivnostima nadzora sigurnosti u indonezijskom zrakoplovstvu u razdoblju od svibnja do kolovoza 2018. te o dogovorenom planu korektivnih mjera.

                     (41)

                     Te su informacije uključivale popis zračnih prijevoznika certificiranih u Indoneziji, popis registriranih zrakoplova i aktivnosti nadzora sigurnosti, popis provedbenih mjera koje je poduzeo indonezijski DGCA, ažurirano stanje plana korektivnih mjera na temelju Unijine sigurnosne ocjene na terenu provedene u ožujku 2018., kao i ažurirane podatke o provedbi akcijskog plana navigacije temeljene na performansama („PBN”) i tehničkoj pomoći pruženoj indonezijskom DGCA-u.

                     (42)

                     U pogledu popisa zračnih prijevoznika, zrakoplova i aktivnosti nadzora, u tom je razdoblju indonezijski DGCA izdao jednu novu svjedodžbu AOC za Part-121 i dvije nove svjedodžbe AOC za Part-135.

                     (43)

                     Kad je riječ o provedbenim mjerama, indonezijski DGCA suspendirao je dvije svjedodžbe zračnog prijevoznika (jednu za Part-121 i jednu za Part-135), oduzeo jedan certifikat o potvrđivanju i poduzeo jednu administrativnu sankciju u vezi s nositeljem svjedodžbe zračnog prijevoznika za Part-135. Usto je indonezijski DGCA, kao odgovor na određene probleme utvrđene tijekom provedbe EU-ove sigurnosne ocjene u ožujku 2018., poduzeo prve korake u jačanju nadzora nad medicinskim dijelom postupka certificiranja te je suspendirao dva imatelja certifikata zrakoplovno-medicinskog ispitivača.

                     (44)

                     U obzir je uzeta i preporuka o provedbi PBN-a. Indonezija planira da će kao prioritet do kraja 2018. uvesti postupke navigacije temeljene na performansama u 23 od 25 međunarodnih zračnih luka. Provedba PBN-a u lokalnim i udaljenim zračnim lukama je u tijeku, ali ne istim tempom.

                     (45)

                     Indonezijski DGCA obavijestio je Komisiju i o statusu korektivnih mjera poduzetih nakon koordinirane validacijske misije ICAO-a provedene 2017. ICAO je 25. srpnja 2018. preispitao plan korektivnih mjera u području plovidbenosti i djelomično ili u cijelosti prihvatio sve korektivne mjere.

                     (46)

                     Nakon fatalnog pada zrakoplova JT610 zračnog prijevoznika Lion Air do kojeg je došlo 29. listopada 2018. indonezijski DGCA stupio je u kontakt s Komisijom u roku od 24 sata te joj i dalje pruža informacije, među ostalim o mjerama poduzetima nakon nesreće kojima su bili obuhvaćeni zračni prijevoznici koji se koriste istim modelom zrakoplova (jednim zrakoplovom upravlja Garuda, dok Lion Air upravlja s njih deset).

                     (47)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Indonezije.

                     (48)

                     Države članice trebale bi i dalje provjeravati poštuje li Indonezija relevantne međunarodne standarde sigurnosti određivanjem zračnih prijevoznika certificiranih u Indoneziji kao prioriteta za inspekcijske preglede na stajanci u skladu s Uredbom (EU) br. 965/2012.

                     (49)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Mauritanije

                     (50)

                     Komisija je u prosincu 2012. odlučila ukloniti sve zračne prijevoznike pod nadzorom Mauritanije iz Priloga A Uredbi (EZ) br. 474/2006 (8).

                     (51)

                     Dopisom od 30. kolovoza 2018. Komisija je od nadležnog tijela Mauritanije, Agence Nationale de l'Aviation Civile („mauritanijski ANAC”), zatražila dokumentaciju koja se odnosi na njegovu strukturu, sustav i aktivnosti nadzora, uključujući popis nositelja svjedodžbi zračnog prijevoznika i registriranih zrakoplova, kao i poduzete provedbene mjere.

                     (52)

                     Mauritanijski ANAC dostavio je 10. listopada 2018. tražene informacije, uključujući informacije o organizacijskoj strukturi i osoblju, o nositeljima svjedodžbi zračnog prijevoznika zajedno s operativnim specifikacijama, o zrakoplovima registriranima u Mauritaniji, kao i o rezultatima aktivnosti nadzora sigurnosti, te provedbene mjere i popis nezgoda i nesreća od 2016.

                     (53)

                     Mauritanijski ANAC obavijestio je Komisiju da su u tom trenutku u Mauritaniji bila certificirana dva zračna prijevoznika: nacionalni zračni prijevoznik Mauritania Airlines, sa sjedištem u Nouakchottu, i zračni taksi Class Aviation.

                     (54)

                     Komisija potiče mauritanijski ANAC da redovito podnosi izvješća o kontinuiranom napretku u provedbi međunarodnih standarda sigurnosti.

                     (55)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Mauritanije.

            Zračni prijevoznici iz Meksika

                     (56)

                     Zračni prijevoznici iz Meksika nikad nisu bili uvršteni u Prilog A Uredbi (EZ) br. 474/2006. Nakon fatalnog pada zrakoplova iz flote zračnog prijevoznika Global Air (Aerolíneas Damojh, S.A. de C.V.) do kojeg je došlo 18. svibnja 2018. Komisija je stupila u kontakt s meksičkim tijelom Dirección General de Aeronáutica Civil („meksički DGAC”) i od njega zatražila detaljne informacije. Prema meksičkom DGAC-u, svjedodžba zračnog prijevoznika za Global Air (Aerolíneas Damojh, S.A. de C.V.) suspendirana je, a ta je suspenzija ukinuta 29. kolovoza 2018., nakon što je meksički DGAC proveo inspekcije. Sama nesreća i kratko razdoblje od suspenzije svjedodžbe zračnog prijevoznika do ukidanja te suspenzije izazvali su zabrinutost u pogledu toga kako je meksički DGAC provodio nadzor sigurnosti. Uz tu nesreću, bilo je i drugih znakova da se razina sigurnosti zrakoplovstva u Meksiku smanjila, jer je broj nesreća i ozbiljnih nezgoda porastao tijekom 2018.

                     (57)

                     Komisija, EASA i meksički DGAC održali su tehnički sastanak 16. listopada 2018. Na sastanku je meksički DGAC iznio relevantne informacije o svojoj strukturi, o aktivnostima izdavanja dozvola, certificiranja i nadzora, o osoblju zaduženom za nadzor sigurnosti te o postupcima i pravnom okviru nadzora. Meksički DGAC je objasnio i razloge za brzo ukidanje suspenzije svjedodžbe zračnog prijevoznika za Global Air (Aerolíneas Damojh, S.A. de C.V.).

                     (58)

                     Komisija je istaknula da je meksički sektor zrakoplovstva naglo narastao 2017., posebice kad je riječ o broju registriranih zrakoplova, zračnih prijevoznika i ruta, te izrazila određenu zabrinutost u pogledu sposobnosti meksičkog DGAC-a za provedbu odgovarajućeg nadzora sigurnosti. Meksički DGAC je odgovorio kako smatra da ima potreban kapacitet i naglasio da je veliki zračni prijevoznik (Mexicana de Aviación) proglasio bankrot te da novi zračni prijevoznici (npr. Volaris, Aerojet) upotrebljavaju iste modele zrakoplova. Sukladno tome, prema meksičkom DGAC-u, porast registriranih zrakoplova nema bitan utjecaj na njegovu sposobnost provedbe nadzora.

                     (59)

                     Kad je riječ o zračnom prijevozniku Global Air (Aerolíneas Damojh, S.A. de C.V.), meksički DGAC je objasnio da je Global Air podnio žalbu protiv odluke o suspenziji svjedodžbe zračnog prijevoznika i pritužbu protiv sustava inspekcijskih pregleda meksičkog DGAC-a. Na kraju sudskog postupka Global Air (Aerolíneas Damojh, S.A. de C.V.) zatražio je poništenje registracije svojih zrakoplova i svoje svjedodžbe zračnog prijevoznika. Stoga zrakoplovi prijevoznika Global Air (Aerolíneas Damojh, S.A. de C.V.) nemaju nikakvo odobrenje za rad u Meksiku.

                     (60)

                     Nakon tog sastanka meksički DGAC je na zahtjev Komisije dostavio i informacije o nesrećama i ozbiljnim nezgodama u proteklih pet godina te o broju suspenzija, opoziva i drugih provedbenih mjera poduzetih 2017. i 2018. Meksički DGAC je Komisiji proslijedio i nalaze dodatnih inspekcijskih pregleda zračnog prijevoznika Global Air (Aerolíneas Damojh, S.A. de C.V.) provedenih poslije nesreće na Kubi, kao i planove korektivnih mjera, te nalaze i planove korektivnih mjera za tri druga meksička zračna prijevoznika.

                     (61)

                     Na temelju održanih savjetovanja i dostavljenih informacija Komisija smatra da meksički DGAC trenutačno provodi nadzor sigurnosti na zadovoljavajuće kontinuirani način (npr. obnavljanje certifikata svake dvije godine). Čini se da je meksički pravni okvir za zrakoplovstvo sveobuhvatan i usklađen s relevantnim međunarodnim standardima sigurnosti. Rezultati inspekcijskih pregleda na stajanci provedenih, u okviru programa SAFA, nad zračnim prijevoznicima iz Meksika u ovoj fazi ne upućuju na posebne sigurnosne nedostatke.

                     (62)

                     Na temelju trenutačno dostupnih informacija, uključujući one koje su iznesene tijekom tehničkih konzultacija održanih 16. listopada 2018. i nakon njih, Komisija smatra da je u ovoj fazi meksički DGAC sposoban i voljan ukloniti sigurnosne nedostatke.

                     (63)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni dodavanjem zračnih prijevoznika iz Meksika.

                     (64)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Moldove

                     (65)

                     Komisija je dopisom od 27. rujna 2018. obavijestila tijelo za civilno zrakoplovstvo Moldove („CAAM”) o određenim sigurnosnim nedostacima povezanima sa zračnim prijevoznicima koje je CAAM certificirao. Istodobno je obavijestila CAAM o pokretanju savjetovanja u skladu s člankom 3. stavkom 2. Uredbe (EZ) br. 473/2006.

                     (66)

                     Dana 12. listopada 2018. CAAM je dostavio Komisiji informacije o aktivnostima nadzora provedenima nad zračnim prijevoznicima certificiranima u Moldovi u protekle tri godine, kao i opis nadzora provedenog nad zračnim prijevoznikom Air Moldova.

                     (67)

                     Iz trenutačno dostupnih informacija, koje se među ostalim temelje na EASA-inoj ocjeni potrebnoj za izdavanje odobrenja TCO, inspekcijskim pregledima na stajanci koje su izvršile države članice u okviru programa SAFA te informacijama koje je dostavio CAAM, Komisija smatra da bi CAAM trebao dodatno razviti svoje kapacitete za izvršavanje inspekcijskih pregleda nad zračnim prijevoznicima za čije je certificiranje i nadzor odgovoran.

                     (68)

                     Predstavnici Komisije, EASA-e, CAAM-a i prijevoznika Air Moldova održali su tehnički sastanak 29. listopada 2018. Tijekom tog sastanka CAAM je iznio podatke o svojim aktivnostima nadzora, uključujući planove u pogledu zapošljavanja i osposobljavanja tehničkog osoblja, te svoj strateški pristup izgradnji kapaciteta za nadzor. Air Moldova izvijestio je o tome kako rješava pitanja koja upućuju na pretpostavljeni nedostatak prikladne kulture sigurnosti u poduzeću koja su iznesena na temelju određenih nalaza u okviru programa SAFA.

                     (69)

                     Imajući na umu utvrđene sigurnosne nedostatke, Komisija je pozvala CAAM i zračne prijevoznike Air Moldova i Aerotranscargo na saslušanje pred Odborom za sigurnost zračnog prometa u skladu s člankom 7. Uredbe (EZ) br. 2111/2005. To je saslušanje održano 13. studenoga 2018. CAAM je predstavio svoju organizacijsku strukturu te je među ostalim iznio pojedinosti o svojem osoblju, pružio informacije o pravnom okviru za civilno zrakoplovstvo u Moldovi i njegovu budućem razvoju, uključujući provedbu „Sporazuma o zajedničkom zračnom prostoru između Europske unije i njezinih država članica i Republike Moldove” (9). U skladu s informacijama koje je dostavio CAAM, 2018. je u moldovsko nacionalno zakonodavstvo preneseno 14 zakonodavnih akata EU-a, a dodatnih se 17 planira prenijeti tijekom 2019.

                     (70)

                     Tijekom tog saslušanja CAAM se obvezao da će Komisiju redovito obavješćivati o svojim aktivnostima nadzora i mjerama poduzetima radi poboljšanja sigurnosti civilnog zrakoplovstva u Moldovi. CAAM je potvrdio da prihvaća i podržava provedbu Unijine sigurnosne ocjene na terenu u Moldovi.

                     (71)

                     Na tom je saslušanju Air Moldova predstavio strukturu i način funkcioniranja svojih sustava upravljanja sigurnošću i kvalitetom. Isto je tako obavijestio Komisiju i Odbor za sigurnost zračnog prometa o postupcima koje je morao uvesti kako bi osigurao sigurnost svojih operacija, uključujući utvrđivanje opasnosti, praćenje podataka o letovima te procjenu i ublažavanje rizika. Air Moldova obrazložio je svoju istragu teške nesreće koja se dogodila 2017. u zračnoj luci „Fiumicino” u Rimu i u kojoj je prilikom slijetanja sudjelovao jedan od njegovih zrakoplova, kao i o sigurnosnim mjerama koje je poduzeo odmah nakon te nesreće.

                     (72)

                     Tijekom saslušanja Aerotranscargo je pružio informacije o svojem sustavu upravljanja sigurnošću, procesu analize podataka o letovima i sigurnosnim pokazateljima. Posebno je iznio konkretne podatke o svojim sigurnosnim rezultatima i osiguranju sigurnosti.

                     (73)

                     Uz pomoć EASA-e i uz potporu država članica Komisija namjerava provesti Unijinu sigurnosnu ocjenu na terenu u Moldovi kako bi provjerila da li CAAM certificira i nadzire zračne prijevoznike u skladu s relevantnim međunarodnim standardima sigurnosti. Ta će ocjena na terenu biti usmjerena na CAAM i odabrane moldovske zračne prijevoznike.

                     (74)

                     Iako je jasno da će se razni utvrđeni nedostaci morati ukloniti, još nisu takvi da bi se opravdalo uključivanje zračnih prijevoznika iz Moldove u Prilog A Uredbi (EZ) br. 474/2006.

                     (75)

                     Na temelju trenutačno dostupnih informacija, u skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni dodavanjem zračnih prijevoznika iz Moldove.

                     (76)

                     Države članice trebale bi i dalje provjeravati poštuje li Moldova relevantne međunarodne standarde sigurnosti određivanjem zračnih prijevoznika certificiranih u Moldovi kao prioriteta za inspekcijske preglede na stajanci u skladu s Uredbom (EU) br. 965/2012.

                     (77)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Nepala

                     (78)

                     U dopisu od 26. kolovoza 2018. Tijelo za civilno zrakoplovstvo Nepala („CAAN”) obavijestilo je Komisiju o napretku u provedbi međunarodnih standarda sigurnosti. Prema dostavljenim informacijama CAAN je postigao određen ograničeni napredak u provedbi međunarodnih standarda sigurnosti. Međutim, dostavljene informacije nisu dostatne za donošenje zaključka o stvarnom stanju sigurnosti u Nepalu.

                     (79)

                     Prema raspoloživim dokazima od početka 2018. u Nepalu je došlo do najmanje četiri nesreće u civilnom zrakoplovstvu. Zadnja nesreća dogodila se 1. rujna 2018. u međunarodnoj zračnoj luci Tribhuvan u Katmanduu (Nepal), u kojoj je sudjelovao zrakoplov prijevoznika Yeti Airlines. Komisija poziva CAAN da poboljša provedbu preporuka iz službenih izvješća o istrazi nesreće, da provede analize temeljnih uzroka te da poradi na njihovu uklanjanju.

                     (80)

                     Kad je riječ o zahtjevu CAAN-a za provedbu Unijine sigurnosne ocjene na terenu, Komisija i Odbor za sigurnost zračnog prometa smatraju da je provedba takve misije preuranjena jer je stopa nesreća u Nepalu i dalje neprihvatljivo visoka. Stoga bi Nepal prvo trebao nastojati smanjiti broj nesreća i dostaviti zadovoljavajuće dokaze o tome za razdoblje od najmanje dvije godine.

                     (81)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Nepala.

            Zračni prijevoznici iz Rusije

                     (82)

                     Komisija, EASA i nadležna tijela država članica nastavili su u proteklom razdoblju pozorno pratiti sigurnosne rezultate zračnih prijevoznika certificiranih u Rusiji koji lete unutar Unije, među ostalim određivanjem pojedinih zračnih prijevoznika iz Rusije kao prioriteta za inspekcijske preglede na stajanci u skladu s Uredbom (EU) br. 965/2012.

                     (83)

                     Predstavnici Komisije, EASA-e i države članice susreli su se 5. listopada 2018. s predstavnicima ruske Savezne agencije za zračni promet („FATA”) kako bi preispitali sigurnosne rezultate zračnih prijevoznika certificiranih u Rusiji na temelju izvješća o inspekcijskim pregledima na stajanci (provedenih u razdoblju od 19. rujna 2017. do 18. rujna 2018.) i utvrdili slučajeve u kojima bi trebalo pojačati aktivnosti nadzora FATA-e.

                     (84)

                     Komisija je na tom sastanku detaljnije preispitala rezultate inspekcijskih pregleda na stajanci u okviru programa SAFA za četiri zračna prijevoznika certificirana u Rusiji. Iako nisu utvrđeni nikakvi sigurnosni nedostaci, s obzirom na to da je nad nekim zračnim prijevoznicima proveden ograničen broj inspekcijskih pregleda, FATA je obavijestila Komisiju da će se u sljedećem tromjesečju provesti dodatni inspekcijski pregledi nad dvoje od tih zračnih prijevoznika.

                     (85)

                     Na temelju trenutačno dostupnih informacija, uključujući one koje je FATA iznijela na sastanku 5. listopada 2018., Komisija smatra da je u ovoj fazi FATA sposobna i voljna ukloniti sigurnosne nedostatke. Na temelju toga Komisija je zaključila da nije potrebno saslušanje ruskih zrakoplovnih tijela ni zračnih prijevoznika certificiranih u Rusiji pred Odborom za sigurnost zračnog prometa.

                     (86)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni dodavanjem zračnih prijevoznika iz Rusije.

                     (87)

                     Države članice trebale bi i dalje provjeravati poštuju li zračni prijevoznici iz Rusije relevantne međunarodne standarde sigurnosti tako što će ih određivati kao prioritet za inspekcijske preglede na stajanci u skladu s Uredbom (EU) br. 965/2012.

                     (88)

                     Ako se na temelju tih inspekcijskih pregleda utvrdi da postoji neposredni sigurnosni rizik koji je posljedica neusklađenosti s međunarodnim standardima sigurnosti, Komisija može biti obvezna uvesti zabranu letenja za određene zračne prijevoznike iz Rusije i uvrstiti ih u Prilog A ili Prilog B Uredbi (EZ) br. 474/2006.

            Zračni prijevoznici iz Tajlanda

                     (89)

                     Dopisom od 17. rujna 2018. Komisija je od Tijela za civilno zrakoplovstvo Tajlanda („CAAT”) zatražila izvješće o napretku u pogledu CAAT-ovih aktivnosti certificiranja i nadzora.

                     (90)

                     CAAT je 24. listopada 2018. dostavio izvješće o napretku o stanju civilnog zrakoplovstva u Tajlandu, svojoj organizaciji, sustavu nadzora te o poduzetim provedbenim mjerama.

                     (91)

                     U izvješću o napretku navedene su detaljne informacije o provedbi CAAT-ova plana održivosti koji obuhvaća organizacijsku analizu, utvrđivanje potrebnih poboljšanja, planirane revizije zakonodavstva i propisa, gospodarsku održivost i proračunske potrebe.

                     (92)

                     CAAT još provodi ponovno certificiranje nositelja svjedodžbe zračnog prijevoznika. Do rujna 2018. ponovno su certificirana 22 zračna prijevoznika, dva su zračna prijevoznika u fazi demonstracije i inspekcijskih pregleda, a još dva u fazi ocjene dokumentacije. Ponovno su certificirani svi zračni prijevoznici ovlašteni za obavljanje međunarodnih operacija.

                     (93)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Tajlanda.

                     (94)

                     Države članice trebale bi i dalje provjeravati poštuje li Tajland relevantne međunarodne standarde sigurnosti određivanjem zračnih prijevoznika certificiranih u Tajlandu kao prioriteta za inspekcijske preglede na stajanci u skladu s Uredbom (EU) br. 965/2012.

                     (95)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može biti obvezna poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Venezuele

                     (96)

                     Zračni prijevoznik Avior Airlines, certificiran u Venezueli, podnio je 6. ožujka 2017. zahtjev EASA-i za izdavanje odobrenja TCO. EASA je ocijenila taj zahtjev i 4. listopada 2017. odbila izdavanje odobrenja TCO iz sigurnosnih razloga jer Avior Airlines nije ispunio primjenjive zahtjeve iz Uredbe (EU) br. 452/2014.

                     (97)

                     Komisija i Odbor za sigurnost zračnog prometa saslušali su Instituto Nacional de Aeronáutica Civil („INAC”) i Avior Airlines14. studenoga 2017. u skladu s Uredbom (EZ) br. 2111/2005. Nakon tog saslušanja, u studenome 2017. Komisija je izmijenila popis zračnih prijevoznika na koje se primjenjuje zabrana letenja unutar Unije, a zračni prijevoznik Avior Airlines uvršten je u Prilog A Uredbi (EZ) br. 474/2006 (10).

                     (98)

                     Komisija se nastavila savjetovati s INAC-om u skladu s člankom 3. stavkom 2. Uredbe (EZ) br. 473/2006. Komisija, EASA i INAC održali su tehnički sastanak 29. kolovoza 2018. na kojem je Komisija obrazložila svoje dvojbe koje se odnose na sposobnost INAC-a da ispunjava svoje međunarodne obveze u pogledu nadzora sigurnosti svojih zračnih prijevoznika.

                     (99)

                     Tijekom tog tehničkog sastanka INAC je dao opći pregled svojeg postupka nadzora u području zrakoplovstva i državnog programa sigurnosti te je naveo neke od poduzetih provedbenih mjera, kao i informacije povezane sa zrakoplovstvom u Venezueli. Nakon tog sastanka INAC je dostavio daljnju tehničku dokumentaciju. Objasnio je i da je, nakon sjednice Odbora za sigurnost zračnog prometa održane u studenome 2017., stupio u kontakt sa zračnim prijevoznicima s nezaključenim nalazima inspekcijskih pregleda na stajanci u okviru programa SAFA i od njih zatražio da odgovore na te nalaze. Prema informacijama država članica koje sudjeluju u inspekcijama, neki venezuelski zračni prijevoznici počeli su odgovarati na te nalaze, ali na neusklađen način. Na primjer, za iste ili slične nalaze predložene su različite korektivne mjere te se čini da se nizom korektivnih mjera tek djelomično uklanjaju uočeni nedostaci.

                     (100)

                     EASA, države članice i Komisija analizirali su dostavljenu dokumentaciju, ocjene EASA-e za odobrenje TCO, kao i nalaze u okviru programa SAFA te odgovore na njih. U tom pogledu, iako su provedeni određeni elementi sustava nadzora i čine se dostatnima u smislu strukture, broja osoblja za nadzor, dokumentiranih postupaka i planiranih inspekcijskih pregleda, analiza dostupnih informacija pokazala je nekoliko mogućih nedosljednosti. Naime, u nekim izvješćima o inspekcijskom nadzoru opisani su ozbiljni nedostaci koji se obično ne bi smjeli pojaviti da je INAC primjereno i kontinuirano nadzirao zračne prijevoznike. Čini se da mjere koje su zračni prijevoznici poduzeli kao odgovor na nalaze iz INAC-ovih izvješća o inspekcijskom nadzoru ukazuju na to da nije provedena primjerena analiza temeljnih uzroka i da ne postoje odgovarajući planovi korektivnih mjera kojima bi se spriječila pojava istih ili sličnih neusklađenosti. Čini se da taj problem nije prepoznat niti riješen dodatnim mjerama provedenima nakon INAC-ovih inspekcijskih pregleda.

                     (101)

                     Stoga je Komisija pozvala INAC na saslušanje pred Odborom za sigurnost zračnog prometa u skladu s člankom 7. Uredbe (EZ) br. 2111/2005. Na saslušanju održanom 14. studenoga 2018. INAC je Komisiji i Odboru za sigurnost zračnog prometa pružio pregled venezuelskog pravnog okvira za zrakoplovstvo, strukture INAC-a, njegova osoblja i podataka iz zrakoplovne industrije te je naveo detaljnije informacije o aktivnostima nadzora provedenima 2017. i 2018., o provedenim i planiranim inspekcijskim pregledima, provedbenim mjerama, stanju provedbe državnog programa sigurnosti i nadzornom pristupu utemeljenom na riziku, kao i druge relevantne tehničke informacije. INAC je ponovio da je odlučan poštovati svoje međunarodne obveze u pogledu sigurnosti zračnog prometa i da namjerava uspostaviti okvir za suradnju s EASA-om.

                     (102)

                     Tijekom saslušanja države članice postavljale su pitanja kako bi utvrdile je li sustav nadzora zaista djelotvorno proveden u Venezueli. Neki od INAC-ovih odgovora nisu bili dovoljno podrobni.

                     (103)

                     Komisija je navela da stopa djelotvorne provedbe u okviru ICAO-ova Univerzalnog programa nadzora sigurnosti za Venezuelu iznosi 93,51 %. Provjera u okviru ICAO-ova Univerzalnog programa nadzora sigurnosti – pristupa stalnog praćenja – provedena je 2009., a zadnja koordinirana validacijska misija ICAO-a 2013.

                     (104)

                     Komisija je navela i da je osam zračnih prijevoznika iz Venezuele podnijelo službeni zahtjev EASA-i za izdavanje odobrenja TCO. Do danas niti jedan venezuelski zračni prijevoznik nije dobio odobrenje TCO. EASA je odbila zahtjev zračnog prijevoznika Avior Airlines iz sigurnosnih razloga, a kad je riječ o drugih sedam zahtjeva, neke od njih EASA je odbila iz administrativnih razloga, a neke su povukli zračni prijevoznici.

                     (105)

                     Komisija uzima u obzir činjenicu da je Venezuela spremna surađivati s njom i pružati ažurirane podatke o stanju svojih obveza nadzora. Komisija uviđa i da je INAC spreman susresti se s njome, EASA-om i državama članicama kad god to bude potrebno.

                     (106)

                     Iako je jasno da će se razni utvrđeni nedostaci morati ukloniti, još nisu takvi da bi se opravdalo uključivanje zračnih prijevoznika iz Venezuele u Prilog A ili Prilog B Uredbi (EZ) br. 474/2006.

                     (107)

                     Na temelju trenutačno dostupnih informacija, u skladu sa zajedničkim kriterijima iz Priloga Uredbi (EZ) br. 2111/2005, Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni dodavanjem zračnih prijevoznika iz Venezuele.

                     (108)

                     Države članice trebale bi i dalje provjeravati poštuje li Venezuela relevantne međunarodne standarde sigurnosti određivanjem zračnih prijevoznika certificiranih u Venezueli kao prioriteta za inspekcijske preglede na stajanci u skladu s Uredbom (EU) br. 965/2012.

                     (109)

                     Ako se na temelju bilo koje relevantne sigurnosne informacije utvrdi da postoje neposredni sigurnosni rizici koji su posljedica nepoštovanja međunarodnih standarda sigurnosti, Komisija može poduzeti daljnje mjere u skladu s Uredbom (EZ) br. 2111/2005.

            Zračni prijevoznici iz Zambije

                     (110)

                     Komisija je u lipnju 2016. odlučila ukloniti sve zračne prijevoznike pod nadzorom Zambije iz Priloga A Uredbi (EZ) br. 474/2006 (11).

                     (111)

                     Dopisom od 3. svibnja 2018. Komisija je od zambijskog Tijela za civilno zrakoplovstvo („ZCAA”) zatražila dokumentaciju koja se odnosi na njegovu strukturu, sustav nadzora i aktivnosti, uključujući popis nositelja svjedodžbi zračnog prijevoznika i registriranih zrakoplova te provedbene mjere.

                     (112)

                     ZCAA je 1. lipnja 2018. dostavio tražene informacije, uključujući informacije o organizacijskoj strukturi i osoblju, o nositeljima svjedodžbi zračnih prijevoznika zajedno s operativnim specifikacijama, o zrakoplovima registriranima u Zambiji, kao i o rezultatima aktivnosti nadzora sigurnosti, te provedbene mjere i popis nezgoda i nesreća od 2016. Usto, ZCAA je dostavio informacije o ostvarenom napretku na temelju preporuka iz završnog izvješća koordinirane validacijske misije ICAO-a provedene u ožujku 2016.

                     (113)

                     Komisija potiče ZCAA da redovito podnosi izvješća o poboljšanjima u provedbi međunarodnih standarda sigurnosti.

                     (114)

                     U skladu sa zajedničkim kriterijima iz Priloga Uredbi (EZ) br. 2111/2005 Komisija smatra da u ovoj fazi nema razloga da se popis zračnih prijevoznika na koje se primjenjuje zabrana letenja unutar Unije izmijeni kad je riječ o zračnim prijevoznicima iz Zambije.

                     (115)

                     Mjere predviđene ovom Uredbom u skladu su s mišljenjem Odbora za sigurnost zračnog prometa.

                     (116)

                     Uredbu (EZ) br. 474/2006 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Uredba (EZ) br. 474/2006 mijenja se kako slijedi:

                        1.

                        Prilog A zamjenjuje se tekstom iz Priloga I. ovoj Uredbi.

                        2.

                        Prilog B zamjenjuje se tekstom iz Priloga II. ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. studenoga 2018.

                  Za Komisiju,

                  u ime predsjednika,

               Violeta BULC

                  Članica Komisije

            (1)  SL L 344, 27.12.2005., str. 15.

            (2)  Uredba Komisije (EZ) br. 474/2006 od 22. ožujka 2006. o uspostavi popisa Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća (SL L 84, 23.3.2006., str. 14.).

            (3)  Uredba (EZ) br. 2111/2005 Europskog parlamenta i Vijeća od 14. prosinca 2005., SL L 344, 27.12.2005., str. 15.

            (4)  Uredba Komisije (EZ) br. 473/2006 od 22. ožujka 2006. o utvrđivanju provedbenih pravila za popis Zajednice onih zračnih prijevoznika na koje se primjenjuje zabrana letenja unutar Zajednice iz poglavlja II. Uredbe (EZ) br. 2111/2005 Europskog parlamenta i Vijeća, SL L 84, 23.3.2006., str. 8.

            (5)  Uredba Komisije (EU) br. 965/2012 od 5. listopada 2012. o utvrđivanju tehničkih zahtjeva i upravnih postupaka u vezi s letačkim operacijama u skladu s Uredbom (EZ) br. 216/2008 Europskog parlamenta i Vijeća, SL L 296, 25.10.2012., str. 1.

            (6)  Provedbena uredba Komisije (EU) 2017/830 od 15. svibnja 2017. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije, SL L 124, 17.5.2017., str. 3., uvodne izjave od 12. do 19. o Beninu.

            (7)  Provedbena uredba Komisije (EU) 2018/871 od 14. lipnja 2018. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije, SL L 152, 15.6.2018., str. 5., uvodne izjave od 40. do 64. o Indoneziji.

            (8)  Provedbena uredba Komisije (EU) br. 1146/2012 od 3. prosinca 2012. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije, SL L 333, 5.12.2012., str. 7., uvodne izjave od 71. do 81. o Mauritaniji.

            (9)  SL L 292, 20.10.2012., str. 3.

            (10)  Provedbena uredba Komisije (EU) 2017/2215 od 30. studenoga 2017. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije, SL L 318, 2.12.2017., str. 1., uvodne izjave od 70. do 81. o Venezueli.

            (11)  Provedbena uredba Komisije (EU) 2016/963 od 16. lipnja 2016. o izmjeni Uredbe (EZ) br. 474/2006 u pogledu popisa zračnih prijevoznika na koje se primjenjuje zabrana letenja unutar Unije, SL L 160, 17.6.2016., str. 50., uvodne izjave od 108. do 121. o Zambiji.

            PRILOG I.
            Prilog A Uredbi (EZ) br. 474/2006 zamjenjuje se sljedećim:

                     „PRILOG A

                        POPIS ZRAČNIH PRIJEVOZNIKA ZA KOJE VRIJEDI ZABRANA LETENJA U UNIJI, S IZNIMKAMA (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika (‚AOC’) ili broj operativne licencije

                                 ICAO troslovna oznaka

                                 Država zračnog prijevoznika

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Surinam

                                    IRAN ASEMAN AIRLINES

                                 FS-102

                                 IRC

                                 Islamska Republika Iran

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigerija

                                    AIR ZIMBABWE (PVT) LTD

                                 177/04

                                 AZW

                                 Zimbabve

                                    Svi zračni prijevoznici koje su certificirala afganistanska tijela nadležna za regulatorni nadzor, među ostalim

                                    Islamska Republika Afganistan

                                    ARIANA AFGHAN AIRLINES

                                 AOC 009

                                 AFG

                                 Islamska Republika Afganistan

                                    KAM AIR

                                 AOC 001

                                 KMF

                                 Islamska Republika Afganistan

                                    Svi zračni prijevoznici koje su certificirala angolska tijela nadležna za regulatorni nadzor, osim prijevoznika TAAG Angola Airlines koji je uvršten u Prilog B, među ostalim

                                    Republika Angola

                                    AEROJET

                                 AO-008/11-07/17 TEJ

                                 TEJ

                                 Republika Angola

                                    GUICANGO

                                 AO-009/11-06/17 YYY

                                 Nepoznata

                                 Republika Angola

                                    AIR JET

                                 AO-006/11-08/18 MBC

                                 MBC

                                 Republika Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Nepoznata

                                 Republika Angola

                                    HELIANG

                                 AO 007/11-08/18 YYY

                                 Nepoznata

                                 Republika Angola

                                    HELI-MALONGO

                                 AO-005/11-09/18YYY

                                 Nepoznata

                                 Republika Angola

                                    SJL

                                 AO-014/13-08/18YYY

                                 Nepoznata

                                 Republika Angola

                                    SONAIR

                                 AO-002/11-08/17 SOR

                                 SOR

                                 Republika Angola

                                    Svi zračni prijevoznici koje su certificirala tijela Republike Kongo nadležna za regulatorni nadzor, među ostalim

                                    Republika Kongo

                                    AERO SERVICE

                                 RAC06-002

                                 RSR

                                 Republika Kongo

                                    CANADIAN AIRWAYS CONGO

                                 RAC06-012

                                 Nepoznata

                                 Republika Kongo

                                    EMERAUDE

                                 RAC06-008

                                 Nepoznata

                                 Republika Kongo

                                    EQUAFLIGHT SERVICES

                                 RAC 06-003

                                 EKA

                                 Republika Kongo

                                    EQUAJET

                                 RAC06-007

                                 EKJ

                                 Republika Kongo

                                    EQUATORIAL CONGO AIRLINES S.A.

                                 RAC 06-014

                                 Nepoznata

                                 Republika Kongo

                                    MISTRAL AVIATION

                                 RAC06-011

                                 Nepoznata

                                 Republika Kongo

                                    TRANS AIR CONGO

                                 RAC 06-001

                                 TSG

                                 Republika Kongo

                                    Svi zračni prijevoznici koje su certificirala tijela Demokratske Republike Kongo (DRK) nadležna za regulatorni nadzor, među ostalim

                                    Demokratska Republika Kongo (DRK)

                                    AIR FAST CONGO

                                 409/CAB/MIN/TVC/0112/2011

                                 Nepoznata

                                 Demokratska Republika Kongo (DRK)

                                    AIR KASAI

                                 409/CAB/MIN/TVC/0053/2012

                                 Nepoznata

                                 Demokratska Republika Kongo (DRK)

                                    AIR KATANGA

                                 409/CAB/MIN/TVC/0056/2012

                                 Nepoznata

                                 Demokratska Republika Kongo (DRK)

                                    AIR TROPIQUES

                                 409/CAB/MIN/TVC/00625/2011

                                 Nepoznata

                                 Demokratska Republika Kongo (DRK)

                                    BLUE AIRLINES

                                 106/CAB/MIN/TVC/2012

                                 BUL

                                 Demokratska Republika Kongo (DRK)

                                    BLUE SKY

                                 409/CAB/MIN/TVC/0028/2012

                                 Nepoznata

                                 Demokratska Republika Kongo (DRK)

                                    BUSY BEE CONGO

                                 409/CAB/MIN/TVC/0064/2010

                                 Nepoznata

                                 Demokratska Republika Kongo (DRK)

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Nepoznata

                                 Demokratska Republika Kongo (DRK)

                                    CONGO AIRWAYS

                                 019/CAB/MIN/TVC/2015

                                 Nepoznata

                                 Demokratska Republika Kongo (DRK)

                                    DAKOTA SPRL

                                 409/CAB/MIN/TVC/071/2011

                                 Nepoznata

                                 Demokratska Republika Kongo (DRK)

                                    DOREN AIR CONGO

                                 102/CAB/MIN/TVC/2012

                                 Nepoznata

                                 Demokratska Republika Kongo (DRK)

                                    GOMAIR

                                 409/CAB/MIN/TVC/011/2010

                                 Nepoznata

                                 Demokratska Republika Kongo (DRK)

                                    KIN AVIA

                                 409/CAB/MIN/TVC/0059/2010

                                 Nepoznata

                                 Demokratska Republika Kongo (DRK)

                                    KORONGO AIRLINES

                                 409/CAB/MIN/TVC/001/2011

                                 KGO

                                 Demokratska Republika Kongo (DRK)

                                    MALU AVIATION

                                 098/CAB/MIN/TVC/2012

                                 Nepoznata

                                 Demokratska Republika Kongo (DRK)

                                    MANGO AIRLINES

                                 409/CAB/MIN/TVC/009/2011

                                 Nepoznata

                                 Demokratska Republika Kongo (DRK)

                                    SERVE AIR

                                 004/CAB/MIN/TVC/2015

                                 Nepoznata

                                 Demokratska Republika Kongo (DRK)

                                    SERVICES AIR

                                 103/CAB/MIN/TVC/2012

                                 Nepoznata

                                 Demokratska Republika Kongo (DRK)

                                    SWALA AVIATION

                                 409/CAB/MIN/TVC/0084/2010

                                 Nepoznata

                                 Demokratska Republika Kongo (DRK)

                                    TRANSAIR CARGO SERVICES

                                 409/CAB/MIN/TVC/073/2011

                                 Nepoznata

                                 Demokratska Republika Kongo (DRK)

                                    WILL AIRLIFT

                                 409/CAB/MIN/TVC/0247/2011

                                 Nepoznata

                                 Demokratska Republika Kongo (DRK)

                                    Svi zračni prijevoznici koje su certificirala džibutska tijela nadležna za regulatorni nadzor, među ostalim

                                    Džibuti

                                    DAALLO AIRLINES

                                 Nepoznat

                                 DAO

                                 Džibuti

                                    Svi zračni prijevoznici koje su certificirala tijela Ekvatorske Gvineje nadležna za regulatorni nadzor, među ostalim

                                    Ekvatorska Gvineja

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Ekvatorska Gvineja

                                    CRONOS AIRLINES

                                 2011/0004/MTTCT/DGAC/SOPS

                                 Nepoznata

                                 Ekvatorska Gvineja

                                    Svi zračni prijevoznici koje su certificirala eritrejska tijela nadležna za regulatorni nadzor, među ostalim

                                    Eritreja

                                    ERITREAN AIRLINES

                                 AOC br. 004

                                 ERT

                                 Eritreja

                                    NASAIR ERITREA

                                 AOC br. 005

                                 NAS

                                 Eritreja

                                    Svi zračni prijevoznici koje su certificirala tijela Gabonske Republike nadležna za regulatorni nadzor, osim prijevoznika Afrijet i SN2AG koji su uvršteni u Prilog B, među ostalim

                                    Gabonska Republika

                                    AFRIC AVIATION

                                 010/MTAC/ANAC-G/DSA

                                 EKG

                                 Gabonska Republika

                                    ALLEGIANCE AIR TOURIST

                                 007/MTAC/ANAC-G/DSA

                                 LGE

                                 Gabonska Republika

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonska Republika

                                    SKY GABON

                                 009/MTAC/ANAC-G/DSA

                                 SKG

                                 Gabonska Republika

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonska Republika

                                    TROPICAL AIR-GABON

                                 011/MTAC/ANAC-G/DSA

                                 Nepoznata

                                 Gabonska Republika

                                    Svi zračni prijevoznici koje su certificirala tijela Kirgiske Republike nadležna za regulatorni nadzor, među ostalim

                                    Kirgiska Republika

                                    AIR BISHKEK (nekadašnji EASTOK AVIA)

                                 15

                                 EAA

                                 Kirgiska Republika

                                    AIR MANAS

                                 17

                                 MBB

                                 Kirgiska Republika

                                    AVIA TRAFFIC COMPANY

                                 23

                                 AVJ

                                 Kirgiska Republika

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgiska Republika

                                    HELI SKY

                                 47

                                 HAC

                                 Kirgiska Republika

                                    AIR KYRGYZSTAN

                                 03

                                 LYN

                                 Kirgiska Republika

                                    MANAS AIRWAYS

                                 42

                                 BAM

                                 Kirgiska Republika

                                    S GROUP INTERNATIONAL (nekadašnji S GROUP AVIATION)

                                 45

                                 IND

                                 Kirgiska Republika

                                    SKY BISHKEK

                                 43

                                 BIS

                                 Kirgiska Republika

                                    SKY KG AIRLINES

                                 41

                                 KGK

                                 Kirgiska Republika

                                    SKY WAY AIR

                                 39

                                 SAB

                                 Kirgiska Republika

                                    TEZ JET

                                 46

                                 TEZ

                                 Kirgiska Republika

                                    VALOR AIR

                                 07

                                 VAC

                                 Kirgiska Republika

                                    Svi zračni prijevoznici koje su certificirala liberijska tijela nadležna za regulatorni nadzor

                                    Liberija

                                    Svi zračni prijevoznici koje su certificirala libijska tijela nadležna za regulatorni nadzor, među ostalim

                                    Libija

                                    AFRIQIYAH AIRWAYS

                                 007/01

                                 AAW

                                 Libija

                                    AIR LIBYA

                                 004/01

                                 TLR

                                 Libija

                                    BURAQ AIR

                                 002/01

                                 BRQ

                                 Libija

                                    GHADAMES AIR TRANSPORT

                                 012/05

                                 GHT

                                 Libija

                                    GLOBAL AVIATION AND SERVICES

                                 008/05

                                 GAK

                                 Libija

                                    LIBYAN AIRLINES

                                 001/01

                                 LAA

                                 Libija

                                    PETRO AIR

                                 025/08

                                 PEO

                                 Libija

                                    Svi zračni prijevoznici koje su certificirala nepalska tijela nadležna za regulatorni nadzor, među ostalim

                                    Republika Nepal

                                    AIR DYNASTY HELI. S.

                                 035/2001

                                 Nepoznata

                                 Republika Nepal

                                    AIR KASTHAMANDAP

                                 051/2009

                                 Nepoznata

                                 Republika Nepal

                                    BUDDHA AIR

                                 014/1996

                                 BHA

                                 Republika Nepal

                                    FISHTAIL AIR

                                 017/2001

                                 Nepoznata

                                 Republika Nepal

                                    GOMA AIR

                                 064/2010

                                 Nepoznata

                                 Republika Nepal

                                    HIMALAYA AIRLINES

                                 084/2015

                                 HIM

                                 Republika Nepal

                                    MAKALU AIR

                                 057 A/2009

                                 Nepoznata

                                 Republika Nepal

                                    MANANG AIR PVT LTD

                                 082/2014

                                 Nepoznata

                                 Republika Nepal

                                    MOUNTAIN HELICOPTERS

                                 055/2009

                                 Nepoznata

                                 Republika Nepal

                                    MUKTINATH AIRLINES

                                 081/2013

                                 Nepoznata

                                 Republika Nepal

                                    NEPAL AIRLINES CORPORATION

                                 003/2000

                                 RNA

                                 Republika Nepal

                                    SAURYA AIRLINES

                                 083/2014

                                 Nepoznata

                                 Republika Nepal

                                    SHREE AIRLINES

                                 030/2002

                                 SHA

                                 Republika Nepal

                                    SIMRIK AIR

                                 034/2000

                                 Nepoznata

                                 Republika Nepal

                                    SIMRIK AIRLINES

                                 052/2009

                                 RMK

                                 Republika Nepal

                                    SITA AIR

                                 033/2000

                                 Nepoznata

                                 Republika Nepal

                                    TARA AIR

                                 053/2009

                                 Nepoznata

                                 Republika Nepal

                                    YETI AIRLINES DOMESTIC

                                 037/2004

                                 NYT

                                 Republika Nepal

                                    Svi zračni prijevoznici koje su certificirala tijela Svetog Tome i Prinsipa nadležna za regulatorni nadzor, među ostalim

                                    Sveti Toma i Prinsipe

                                    AFRICA'S CONNECTION

                                 10/AOC/2008

                                 ACH

                                 Sveti Toma i Prinsipe

                                    STP AIRWAYS

                                 03/AOC/2006

                                 STP

                                 Sveti Toma i Prinsipe

                                    Svi zračni prijevoznici koje su certificirala tijela Sijere Leonea nadležna za regulatorni nadzor, među ostalim

                                    Sijera Leone

                                    AIR RUM, LTD

                                 Nepoznat

                                 RUM

                                 Sijera Leone

                                    DESTINY AIR SERVICES, LTD

                                 Nepoznat

                                 DTY

                                 Sijera Leone

                                    HEAVYLIFT CARGO

                                 Nepoznat

                                 Nepoznata

                                 Sijera Leone

                                    ORANGE AIR SIERRA LEONE LTD

                                 Nepoznat

                                 ORJ

                                 Sijera Leone

                                    PARAMOUNT AIRLINES, LTD

                                 Nepoznat

                                 PRR

                                 Sijera Leone

                                    SEVEN FOUR EIGHT AIR SERVICES LTD

                                 Nepoznat

                                 SVT

                                 Sijera Leone

                                    TEEBAH AIRWAYS

                                 Nepoznat

                                 Nepoznata

                                 Sijera Leone

                                    Svi zračni prijevoznici koje su certificirala sudanska tijela nadležna za regulatorni nadzor, među ostalim

                                    Republika Sudan

                                    ALFA AIRLINES

                                 54

                                 AAJ

                                 Republika Sudan

                                    BADR AIRLINES

                                 35

                                 BDR

                                 Republika Sudan

                                    BLUE BIRD AVIATION

                                 11

                                 BLB

                                 Republika Sudan

                                    ELDINDER AVIATION

                                 8

                                 DND

                                 Republika Sudan

                                    GREEN FLAG AVIATION

                                 17

                                 Nepoznata

                                 Republika Sudan

                                    HELEJETIC AIR

                                 57

                                 HJT

                                 Republika Sudan

                                    KATA AIR TRANSPORT

                                 9

                                 KTV

                                 Republika Sudan

                                    KUSH AVIATION CO.

                                 60

                                 KUH

                                 Republika Sudan

                                    NOVA AIRWAYS

                                 46

                                 NOV

                                 Republika Sudan

                                    SUDAN AIRWAYS CO.

                                 1

                                 SUD

                                 Republika Sudan

                                    SUN AIR

                                 51

                                 SNR

                                 Republika Sudan

                                    TARCO AIR

                                 56

                                 TRQ

                                 Republika Sudan

               ”

               (1)  Zračnim prijevoznicima navedenima u Prilogu A može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

            PRILOG II.
            Prilog B Uredbi (EZ) br. 474/2006 zamjenjuje se sljedećim:

                     „PRILOG B

                        POPIS ZRAČNIH PRIJEVOZNIKA ZA KOJE VRIJEDE OGRANIČENJA LETENJA UNUTAR UNIJE (1)

                                 Ime pravne osobe zračnog prijevoznika kako je navedeno u njegovu AOC-u (i njegovo poslovno ime, ako je različito)

                                 Broj svjedodžbe zračnog prijevoznika (‚AOC’)

                                 ICAO troslovna oznaka

                                 Država zračnog prijevoznika

                                 Tip zrakoplova za koji vrijede ograničenja

                                 Registarske oznake i, ako su poznati, tvornički serijski brojevi zrakoplova za koji vrijede ograničenja

                                 Država registracije

                                    TAAG ANGOLA AIRLINES

                                 001

                                 DTA

                                 Republika Angola

                                 Cjelokupna flota, osim: zrakoplova tipa Boeing B737-700, zrakoplova tipa Boeing B777-200, zrakoplova tipa Boeing B777-300 i zrakoplova tipa Boeing B777-300ER.

                                 Cjelokupna flota, osim: zrakoplova tipa Boeing B737-700, kako je navedeno u AOC-u; zrakoplova tipa Boeing B777-200, kako je navedeno u AOC-u; zrakoplova tipa Boeing B777-300, kako je navedeno u AOC-u i zrakoplova tipa Boeing B777-300ER, kako je navedeno u AOC-u.

                                 Republika Angola

                                    AIR SERVICE COMORES

                                 06-819/TA-15/DGACM

                                 KMD

                                 Komori

                                 Cjelokupna flota, osim: LET 410 UVP.

                                 Cjelokupna flota, osim: D6-CAM (851336).

                                 Komori

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonska Republika

                                 Cjelokupna flota, osim: 2 zrakoplova tipa Falcon 50, 2 zrakoplova tipa Falcon 900.

                                 Cjelokupna flota, osim: TR-LGV; TR-LGY; TR-AFJ; TR-AFR.

                                 Gabonska Republika

                                    NOUVELLE AIR AFFAIRES GABON (SN2AG)

                                 003/MTAC/ANAC-G/DSA

                                 NVS

                                 Gabonska Republika

                                 Cjelokupna flota, osim: 1 zrakoplova tipa Challenger CL-601, 1 zrakoplova tipa HS-125-800.

                                 Cjelokupna flota, osim: TR-AAG, ZS-AFG.

                                 Gabonska Republika; Republika Južna Afrika

                                    IRAN AIR

                                 FS100

                                 IRA

                                 Islamska Republika Iran

                                 Svi zrakoplovi tipa Fokker F100 i tipa Boeing B747.

                                 Zrakoplovi tipa Fokker F100, kako je navedeno u AOC-u; zrakoplovi tipa Boeing B747, kako je navedeno u AOC-u.

                                 Islamska Republika Iran

                                    AIR KORYO

                                 GAC-AOC/KOR-01

                                 KOR

                                 Demokratska Narodna Republika Koreja

                                 Cjelokupna flota, osim: 2 zrakoplova tipa TU-204.

                                 Cjelokupna flota, osim: P-632, P-633.

                                 Demokratska Narodna Republika Koreja

               ”

               (1)  Zračnim prijevoznicima navedenima u Prilogu B može se dopustiti ostvarenje prava prometovanja tako da od zračnog prijevoznika koji nema zabranu letenja zakupe zrakoplov s posadom, održavanjem i osiguranjem, uz uvjet da su zadovoljeni odgovarajući standardi sigurnosti.

               (2)  Prijevozniku Afrijet za tekuće je prometovanje u Europskoj uniji dopuštena upotreba samo ovdje navedenih zrakoplova.


title: Provedbena uredba Komisije (EU) 2018/1865 оd 28. studenoga 2018. o neproduljenju odobrenja aktivne tvari propikonazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (Tekst značajan za EGP.)

text:
                  29.11.2018

                  HR

                  Službeni list Europske unije

                  L 304/6

         PROVEDBENA UREDBA KOMISIJE (EU) 2018/1865
         оd 28. studenoga 2018.
         o neproduljenju odobrenja aktivne tvari propikonazol u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. i članak 78. stavak 2.,
         budući da:

                     (1)

                     Direktivom Komisije 2003/70/EZ (2) propikonazol je uvršten u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari propikonazol, kako je navedena u dijelu A Priloga Provedbenoj uredbi Komisije (EU) br. 540/2011, istječe 31. siječnja 2019.

                     (4)

                     Zahtjev za produljenje odobrenja propikonazola podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 15. travnja 2015. Europskoj agenciji za sigurnost hrane („Agencija”) i Komisiji.

                     (7)

                     Agencija je izvješće o ocjeni produljenja dostavila podnositelju zahtjeva i državama članicama na očitovanje te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.

                     (8)

                     Agencija je 14. lipnja 2017. Komisiji dostavila zaključak (6) o tome može li se pretpostaviti da propikonazol ispunjava mjerila za odobravanje iz članka 4. Uredbe (EZ) br. 1107/2009.

                     (9)

                     Agencija je uputila na mišljenje (7) Odbora za procjenu rizika Europske agencije za kemikalije, doneseno 9. prosinca 2016. u skladu s člankom 37. stavkom 4. Uredbe (EZ) br. 1272/2008 Europskog parlamenta i Vijeća (8), u kojem je predloženo da se propikonazol razvrsta kao reproduktivno toksična tvar kategorije 1B u skladu s tom uredbom. Uredbom Komisije (EU) 2018/1480 (9) stoga je izmijenjen Prilog VI. Uredbi (EZ) br. 1272/2008 te je propikonazol razvrstan kao reproduktivno toksična tvar kategorije 1B.

                     (10)

                     Na temelju podataka dostupnih u dokumentaciji Agencija je zaključila da se za biljne i životinjske proizvode ne mogu potvrditi maksimalne razine ostataka („MRO-i”) u skladu s Uredbom (EZ) br. 396/2005 Europskog parlamenta i Vijeća (10) jer podaci o opsegu i toksičnosti metabolita koji su uključeni u definiciju ostatka za procjenu rizika nisu bili dostupni. Trenutačni MRO-i za predložene uporabe propikonazola veći su od standardne vrijednosti u smislu članka 18. stavka 1. točke (b) Uredbe (EZ) br. 396/2005. Zbog toga se ne može smatrati da je izloženost ljudi toj aktivnoj tvari zanemariva. Stoga zahtjevi utvrđeni u točki 3.6.4. Priloga II. Uredbi (EZ) br. 1107/2009 nisu ispunjeni.

                     (11)

                     Agencija je utvrdila postojanje ozbiljnog problema u području onečišćenja podzemnih voda metabolitima propikonazola. Konkretno, predviđa se da će prisutnost metabolita NOA436613 biti iznad vrijednosti parametara od 0,1 μg/L u svim relevantnim scenarijima za sve predložene uporabe propikonazola, čak i ako se ta tvar upotrebljava svake dvije godine. U većini relevantnih scenarija predviđa se prisutnost dva druga metabolita iznad 0,1 μg/L u podzemnim vodama. Te se metabolite unaprijed smatra zabrinjavajućima jer se ne može isključiti da ne posjeduju jednak potencijal reproduktivne toksičnosti kao osnovni propikonazol. Stoga se trenutačno ne može utvrditi da prisutnost metabolita propikonazola u podzemnim vodama neće imati neprihvatljive učinke na podzemne vode i štetne učinke na zdravlje ljudi u smislu članka 4. stavka 3. točaka (b) i (e) Uredbe (EZ) br. 1107/2009.

                     (12)

                     Osim toga, Agencija je zaključila da je propikonazol imao toksičan učinak na endokrine organe. Međutim, Agencija na temelju informacija dostupnih u dokumentaciji nije mogla dovršiti znanstvenu ocjenu propikonazola kao potencijalnog enodokrinog disruptora. Nadalje, ocjena nekoliko aspekata potrebnih za donošenje zaključka o riziku za potrošače putem unosa hrane nije se mogla dovršiti na temelju informacija dostupnih u dokumentaciji.

                     (13)

                     S obzirom na tu zabrinutost, nije moguće dati odobrenje u skladu s člankom 4. stavkom 7. Uredbe (EZ) br. 1107/2009.

                     (14)

                     Komisija je pozvala podnositelja zahtjeva da podnese svoje primjedbe o zaključku Agencije i o nacrtu izvješća o produljenju, u skladu s trećim podstavkom članka 14. stavka 1. Provedbene uredbe (EU) br. 844/2012. Podnositelj zahtjeva podnio je primjedbe, koje su detaljno pregledane.

                     (15)

                     Međutim, unatoč argumentima koje je iznio podnositelj zahtjeva, bojazni u pogledu tvari nisu se mogle ukloniti.

                     (16)

                     Slijedom toga, za jednu ili više reprezentativnih uporaba najmanje jednog sredstva za zaštitu bilja koje sadržava propikonazol nije utvrđeno da ispunjava mjerila za odobravanje predviđena člankom 4. Uredbe (EZ) br. 1107/2009. Stoga je primjereno ne produljiti odobrenje za aktivnu tvar propikonazol u skladu s člankom 20. stavkom 1. točkom (b) te uredbe.

                     (17)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (18)

                     Državama članicama trebalo bi dati dovoljno vremena da oduzmu odobrenja za sredstva za zaštitu bilja koja sadržavaju propikonazol.

                     (19)

                     U slučaju sredstava za zaštitu bilja koja sadržavaju propikonazol, ako države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje trebalo isteći najkasnije 19. ožujka 2020.

                     (20)

                     Provedbenom uredbom Komisije (EU) 2018/84 (11) rok važenja odobrenja za propikonazol produljen je do 31. siječnja 2019. kako bi se postupak produljenja mogao završiti prije isteka roka važenja odobrenja te tvari. S obzirom na to da se odluka donosi prije novog datuma prestanka odobrenja, ova bi se Uredba trebala početi primjenjivati što prije.

                     (21)

                     Ovom se Uredbom ne dovodi u pitanje ponovno podnošenje zahtjeva za odobrenje propikonazola u skladu s člankom 7. Uredbe (EZ) br. 1107/2009.

                     (22)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Neproduljenje odobrenja aktivne tvari
            Odobrenje aktivne tvari propikonazol ne produljuje se.

            Članak 2.
            Izmjena Provedbene uredbe (EU) br. 540/2011
            U dijelu A Priloga Provedbenoj uredbi (EU) br. 540/2011 briše se redak 58. o propikonazolu.

            Članak 3.
            Prijelazne mjere
            Države članice oduzimaju odobrenja za sredstva za zaštitu bilja koja sadržavaju propikonazol kao aktivnu tvar najkasnije do 19. lipnja 2019.

            Članak 4.
            Razdoblje odgode
            Sva razdoblja odgode koje države članice odobre u skladu s člankom 46. Uredbe (EZ) br. 1107/2009 moraju biti što kraća i moraju isteći najkasnije 19. ožujka 2020.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 28. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Direktiva Komisije 2003/70/EZ od 17. srpnja 2003. o izmjeni Direktive Vijeća 91/414/EEZ radi uvrštavanja tvari mekoprop, mekoprop-p i propikonazol kao aktivnih tvari (SL L 184, 23.7.2003., str. 9.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA (Europska agencija za sigurnost hrane), 2016. Zaključak o stručnom pregledu procjene rizika od pesticida koji sadržavaju aktivnu tvar propikonazol. EFSA Journal 2017;15(7):4887, 28 str. 10.2903/j.efsa.2017.4887.

            (7)  Europska agencija za kemikalije (ECHA) (2016.). Mišljenje Odbora za procjenu rizika o dokumentaciji u kojoj se predlaže usklađeno razvrstavanje i označivanje propikonazola (ISO); (2RS,4RS;2RS,4SR)-1-{[2-(2,4-diklorfenil)-4-propil-1,3-dioksolan-2-il]metil}-1H-1,2,4-triazol.

            (8)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (9)  Uredba Komisije (EU) 2018/1480 оd 4. listopada 2018. o izmjeni Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa za potrebe njezine prilagodbe tehničkom i znanstvenom napretku te o ispravku Uredbe Komisije (EU) 2017/776 (SL L 251, 5.10.2018., str. 1.).

            (10)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).

            (11)  Provedbena uredba Komisije (EU) 2018/84 оd 19. siječnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari klorpirifos, klorpirifos-metil, klotianidin, spojevi bakra, dimoksistrobin, mankozeb, mekoprop-p, metiram, oksamil, petoksamid, propikonazol, propineb, propizamid, piraklostrobin i zoksamid (SL L 16, 20.1.2018., str. 8.).